Dit is ’n goeie truuk om stemme te werf, maar is dit haalbaar? In sy onlangse staatsrede was hierdie idee verbasend afwesig. Gaan dit miskien in die komende verkiesingsveldtog herleef?
Selfs in die private sektor is salarisse te hoog in vergelyking met relatief lae produksie-uitsette. Vir ’n ontwikkelende ekonomie kan Suid-Afrika dit nie bekostig nie. In industriële ekonomieë is dit presies andersom. Hoekom leer ons nie?
Ons het eenvoudig ’n groter belastingbasis nodig om gratis onderwys en ander luukshede te kan bekostig.
Soos verwag het Clegg die ekonomiese resessie vir sy ommeswaai beskuldig. Clegg het dus in weerwil van die werklikheid die Britse kiesers laat verstaan sy party sal vra vir die uitfasering van klasgelde.
Die reputasie van Clegg en sy party is nou geskaad. Daar word selfs parallelle getrek tussen Clegg en wat met die vorige Britse premier, Tony Blair, gebeur het rondom Brittanje se betrokkenheid by die Irakse oorlog. Zuma gaan nog duur betaal vir sy belofte van gratis onderwys wat (miskien) nooit ’n werklikheid gaan word nie.